Imbokodo struikel oor Russiese hekkie | Netwerk24
Deur Marnus Kok 14 Desember 2019 11:09
Liske Lategan van die Suid-Afrikaanse vroue-sewesspan beur oor vir haar drie in die kragmeting met Rusland by die Kaapstad-sewestoernooi.Foto: Jaco Marais
Rusland het die Imbokodo, soos die nasionale vrouespan bekend staan, Saterdag met 33-12 geklop.
Die tuisspan was eerste op die telbord toe Liske Lategan gaan druk het. Die Russe het egter kort daarna met hul eerste drie geantwoord, ná ’n verbroude duikslag deur die Suid-Afrikaners.
Die probleem vir die Imbokodo was dat Rusland omtrent al die balbesit, veral in die eerste helfte, geniet het. Om die heeltyd te verdedig in sewes, is ’n bykans onbegonne taak.
In die tweede helfte het die Imbokodo meer van die bal gesien en toe Megan Phillips oorgeduik het, was die skare op hul voete.
Maar op die einde was die hekkie net-net te hoog vir Imbokodo, wat beslis nie verneder is nie.
Rusland 31 (19): Drieë: Alena Mikhaltsova, Baizat Khamidova, Elena Zdrokova (2), Daria Noritsina. Doelskoppe: Kristina Seredina (3).
Suid-Afrika 12 (5): Drieë: Liske Lategan, Megan Phillips. Doelskop: Nadine Roos.
* Suid-Afrika se laaste groepwedstryd is om 16:03 teen Fidji. Nieu-Seeland het die Imbokodo Vrydag, in die eerste groepwedstryd, met 40-0 verslaan.
Meer oor: Sewes | Kaapstad-Sewestoernooi | Imbokodo | Rusland | Rugby